Նիկի Ռիդ

Նիկոլ Հյուսթոն Ռիդ (անգլ.՝ Nicole Houston Reed, մայիսի 17, 1988(1988-05-17), Լոս Անջելես, Կալիֆոռնիա, ԱՄՆ), ավելի հայտնի է որպես Նիկի Ռիդ (անգլ.՝ Nikki Reed, մայիսի 17, 1988, Կալիֆոռնիա, ԱՄՆ), ամերիկացի դերասանուհի, պրոդյուսեր և սցենարիստ։ Խաղացել է Ռոզալի Հեյլի դերում «Մթնշաղ» ֆիլմում։ Նա հայտնի է դարձել «Երեսուն» ֆիլմի թողարկումից հետո, որի սցենարը նաև ինքն է գրել։


== Կենսագրություն ==
Նիկին ծնվել է Լոս Անջելեսի արևմտյան մասում Շերիլ Հյուսթոնի և Սետա Ռիդի ընտանիքում։ Նիկին ունի մեծ եղբայր՝ Նատան Ավգուստ Ռիդը և փոքր՝ Ջոուին։ Նրա հայրը հրեա է, իսկ մայրը, ով ունի իտալական արմատներ, քրիստոնյա է։ Ռիդը նշել է, որ իր կյանքը տանը դժվար է անցել։ Ծնողները բաժանվել են, երբ ինքը երկու տարեկան էր, մայրը նրան միայնակ է մեծացրել։ Նիկին մնացել է մոր հետ ապրելու Քալվեր Սիթիում։
Նիկին այդ ժամանակ իրեն նկարագրել է որպես համեստ աղջկա, սակայն 13 տարեկանում ամեն ինչ փոխվել է։ Նա սկսել է ծխել և թմրանյութեր օգտագործել։ Դրանից հետո մոր հետ հարաբերությունները սկսել են վատանալ։ 2002 թվականին, երբ Ռիդը 14 տարեկան էր, գնացել է տանից և սկսել է միայնակ ապրել Լոս Անջելեսում վարձած բնակարանում։
«Երեսուն» ֆիլմի հաջողությունից հետո Նիկին վերադարձել է «Alexander Hamilton High School» դպրոց, սակայն մեկ տարի հետո նրան հեռացրել են։ Միջին կրթության վկայականը նա ստացել է տնային կրթության միջոցով։


== Կարիերան ==
Նիկին առաջին անգամ խաղացել է «Երեսուն» ֆիլմի գլխավոր դերում։ Սցենարը գրվել է Ռիդի մասնակցությամբ և համարվում է Ռիդի կենսագրության մի մասը, երբ նա 13 տարեկան էր։ Նիկին նշել է

Ֆիլմի ցուցադրությունից հետո Նիկին վերադառնում է Palms Middle School դպրոց Լոս Անջելեսում, սակայն շուտով թողնում է այն և կրթություն է ստանում տանը։

2005 թվականին թողարկվեց «Դոգթաունի արքաները» ֆիլմը, որտեղ Նիկին ըմբոստ աղջկա՝ Քեթի Ալվայի դերում է խաղացել։ Այս կինոնկարում նա նորից աշխատել է Քեթրին Հարդվիկի հետ, և ինչպես ինքն է նշում իր կոլեգան նաև եղել է Հիթ Լեդջերը։
2006 թվականին խաղացել է Սեյդի Քամպբելի դերը «Միայբակ սրտեր» սերիալում։ Հաջորդ ֆիլմը եղել է «Mini's First Time»-ը, որտեղ Ռիդը գլխավոր դերում է խաղացել։ Մինին գլխավոր հերոսուհին է, ով տանել չի կարողանում իր հարբեցող մորը։
2008 թվականին խաղացել է Ռոզալի Հեյլի դերը «Մթնշաղ» ֆիլմի առաջին մասում։ Ռեժիսորը նորից Քեթրին Հարդվիկն է եղել։ Նիկին նաև պետք է խաղար Նարցիսա Մալֆոյի դերում «Հարի Փոթերը և խառնածին արքայազնը» ֆիլմու, սակայն այդ դերի համար նա բավականին երիտասարդ է եղել։
2009 թվականին թողարկվել է «Ամռան վերջին օրը» ֆիլմը, որտեղ Նիկին խաղացել է Ստեֆանիի դերը։ 2009 թվականին նաև թողարկվել է «Մթնշաղ. Նորալուսին» ֆիլմը, որտեղ Նիկին նորից Ռոզալիի դերում է խաղացել։
2010 թվականին թողարկվել են «Երջանկության նամակը» և «Մթնշաղ. Խավարում» ֆիլմերը։ 2011 թվականին թողարկվել է «Մթնշաղ. Լուսաբաց` Մաս 1» ֆիլմը, իսկ 2012 թվականին` «Մթնշաղ» ֆիլմերի վերջին մասը «Մթնշաղ. Լուսաբաց` Մաս 2»-ը, որոնցում նույնպես Ռոզալիի դերում է խաղացել։


== Անձնական կյանքը ==
2006 թվականին հանդիպել է դերասան Դի Ջեյ Քուալսի հետ։ Նույն տարում բաժանվել են, պահպանելով ընկերական հարաբերություններ։
2011-2014 թվականներին Նիկին ամուսնացած է եղել երգիչ Փոլ Մաքդոնալդի հետ։
Այժմ հարաբերությունների մեջ է Իան Սոմերհոլդերի հետ։ 2015 թվականի ապրիլի 26-ին զույգը ամուսնացել է Սանտա-Մոնիկայում, Կալիֆոռնիայում։


== Արտաքին հղումներ ==
Պաշտոնական կայք Archived 2009-02-19 at the Wayback Machine.(անգլ.)
Նիկի Ռիդը Internet Movie Database կայքում
Նիկի Ռիդ Թվիթթերում
Նիկի Ռիդը Ինստագրամում
Հարցազրույց Նիկի Ռիդի հետ, 2003 թվական, FindArticles Archived 2009-08-15 at the Wayback Machine.(անգլ.)
Ռիդ(չաշխատող հղում)


== Ծանոթագրություններ ==